Kruna satma
Kruna Satma inggih punika angkepan kalih kruna utawi lintang sané suksemanipun asiki. Kruna Satma mawit saking kruna ([sa-] + atma) sané madué pangertosan pinaka “kata senyawa" utawi "kata majemuk” (ring basa Indonésia). Kruna-kruna sané ngawangun kruna satma punika madué kadudukan setara. Sane nyinahang kruna satma; genah aksara punika tusing dados silurang, tan dados kaselagin antuk kruna-kruna tiosan, miwah kruna kakalih sané maarti asiki.[1]
Soroh[uah | uah wit]
Kruna satma punika kapalih dados tigang soroh, inggih punika:
Kruna Satma Papadan[uah | uah wit]
Kruna Satma papadan kapalih malih dados kalih soroh inggih punika:
- Kruna Satma Papadan Matungkalik, Conto: mémé Bapa, peteng lemah, daa teruna, tua bajang, tegeh éndép
- Kruna Satma Papadan Ngerasang Arti, Conto: Kuning gading, Barak biing, Olas Asih, Alus banban, Mas manik
Kruna SatmaTan Papadan[uah | uah wit]
Inggih punika Kruna Satmasané kawangun antuk kalih kruna, nanging salah sinunggil kruna pinaka unteng, sané lianan pinaka katrangan.
- Kruna kapertama dados unteng, umpami: Gedang rénténg, Galang kangin, Tiing buluh, Biu Batu, Kacang Léntor
- Kruna kaping kalih dados unteng, umpami: Kali yuga, Dirgha yusa, Kertha raharja
Kruna Satma sané nganggén kruna tawah[uah | uah wit]
Inggih punika Kruna Satma sané kawangun antuk kalih kruna, nanging wantah salah sinunggil krunannyané madué arti, yéning sampun kangkepang ring unteng ipun. Selem ngotngot, Badeng ngiet, Tegeh ngalik, Putih ngemplak, Peluh pidit.
Pustaka[uah | uah wit]
- ↑ Putra, Marsiana (Senin, 13 Agustus 2018). "Marsiana Blog Ajum: Kruna Satma". Marsiana Blog Ajum. Kaaksés 2021-11-14. Check date values in:
|date=(help)
ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn eng_Latn